L'Auditori Nou d'Alaquàs acollirà el proper dia 18 de desembre el tradicional Festival de Nadalenques escolar
01/12/2003 13:28:00

# L'Auditori Nou d'Alaquàs acollirà el proper dia 18 de desembre el tradicional Festival de Nadalenques escolar

*   01/12/2003 13:28:00
*   [Imprimir](#)
*   Compartir
*    https://www.alaquas.org/documento.asp?id\_do=8940

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8940%2F0&title=Ajuntament%20d%27Alaqu%C3%A0s.%20Premsa.L%27Auditori%20Nou%20d%27Alaqu%C3%A0s%20acollir%C3%A0%20el%20proper%20dia%2018%20de%20desembre%20el%20tradicional%20Festival%20de%20Nadalenques%20escolar)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8940/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8940/8940_Form_4.jpg)](https://www.alaquas.org/ficheros/documentos/2003/2/8940/8940_Form_10.jpg "<a href='https://www.alaquas.org/ficheros/documentos/2003/2/8940/8940_Form_10.jpg' target=_blank><i class='fa fa-external-link' aria-hidden='true'></i>.L'Auditori Nou d'Alaquàs acollirà el proper dia 18 de desembre el tradicional Festival de Nadalenques escolar</a>")

En aquest festival, que està organitzat per l'Ajuntament d'Alaquàs, participaran escolars dels col·legis: Sanchis Almiñano, Bonavista, Vila d'Alaquàs, Olivar I i González Gallarza

Un any més, en arribar els Nadals, es celebra a Alaquàs el tradicional Festival Escolar de Nadalenques, en el qual participen xiquetes i xiquets d'alguns centres educatius de la ciutat. Aquest festival, que està organitzat per l'Ajuntament d'Alaquàs, es celebrarà el proper dia 18 de desembre a les 19 hores de la vesprada a l'Auditori Nou.

El cor del CP Sanchis Almiñano, sota la direcció de Francesc Mengual, interpretarà les nadales "Un año feliz" i "Cantemos todos es Navidad". El cor del CP Bonavista cantarà "On aneu pastorets?" i "Lo bon Jesuset" i estaran dirigits per Gabriel Corachán i J. Luis Cabañero. Les xiquetes i els xiquets del cor del CP Vila d'Alaquàs, dirigits per Isabel Marí, interpretaran "San Josep es fa vellet" i "Senyora ama". El cor del Col·legi Olivar I cantarà "El noi de la mare" i "Alegres pregonan", sota la direcció de Reme Niebó. I les i els xiquets del CP González Gallarza estaran dirigits per Paco Real i interpretaran la nadala "Escenas de Navidad".

El Festival Escolar de Nadalenques d'Alaquàs es tancarà amb la interpretació d'una nadala conjunta, on intervindran els cors de tots els col·legis participants. Les xiquetes i els xiquets cantaran "Si te encuentras una estrella" de Teo Aparicio.